Document ID: /fineweb-2-swissfilter-quality_10-filterrobots/filtered/02038.jsonl.gz/1214

San Murezzan: Dunna è sa blessada grevamain a la staziun
- Dumengia, 16.7.2017, 18:25
Ina dunna dad 83 onns è sa blessada grevamain dumengia en damaun tar in accident a la staziun da San Murezzan. Quai communitgescha la Polizia chantunala.
La turista da la Svizra haja empruvà curt avant las 10 d’entrar en il tren cura che quel era gia en moviment. Tar l’emprova è ella glischnada tranter il perrun ed il tren. Schebain ch'ins haja tratg il frain d'urgenza saja il tren i sur sia chomma dretga ora.
Cun grevas blessuras da la chomma ha la REGA transportà la dunna en l’ospital chantunal a Cuira.
RR novitads 20:00